|  |  |
| --- | --- |
| Nr.: | 3976 /28.05.2020 |
| Către: | SC T.V.I. CONSTRUCT SRL, Iași, str. Sărărie, nr. 60, județul Iași |
| În atenţia: | Domnului Vasile TERCIU |
| Spre ştiinţă: |  |
| Referitor la: | Amenajare iaz piscicol  |

**Stimate Domnule Vasile TERCIU**

 Urmare cererii dvs. înregistrată sub nr. 3976 /14.05.2020 și completărilor ulterioare înregistrate sub nr. 4061 /18.05.2020, în procedura de reglementare a proiectului **”Amenajare iaz piscicol”**, propus a fi realizat în intravilanul comunei Tupilați, sat Hanul Ancuței, prin care prezentați Propunerea privind aspectele relevante pentru protecția mediului care trebuie dezvoltate în Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

 1. Procedura de reglementare se va desfășura în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului.

 Raportul privind impactul asupra mediului va fi întocmit de persoane juridice sau fizice, independente de titularul proiectului și atestate conform prevederilor legale în vigoare.

 Raportul privind impactul asupra mediului va urmări respectarea prevederilor:

 - Anexei nr. 4 la Legea nr. 292 /2018;

 - Ordinului M.M.A.P. nr. 269 /20.02.2020 privind ”Aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră și a altor ghiduri specifice pentru diferite domenii și categorii de proiecte” publicat în Monitorul Oficial nr. 211 din 16. 03.2020, ce abrogă Ordinul M.A.P.M. nr. 863 /2002.

 Raportul va conține și concluziile Studiului de evaluare a impactului asupra corpurilor de apă.

 Se va prezenta Avizul A.B.A. Siret Bacău de acceptare a Studiului de evaluare a impactului asupra corpurilor de apă și a concluziilor acestuia, precum și de confirmare a valabilității certificării colectivului ce la elaborat (inginer Mihaela Vișan, geolog Alecu Mocanu și biolog Delia Gușă)

#  La depunerea Raportului privind impactul asupra mediului se va face dovada achitării tarifului de 2000 lei conform prevederilor Ordinului M.M.S.C. nr. 865 /2014 privind modificarea unor acte normative care stabilesc taxe și tarife în domeniul protecției mediului.

 La întocmirea Raportului privind impactul asupra mediului se vor avea în vedere următoarele aspecte:

**Îndrumar privind problemele de mediu**

**1. CARACTERISTICI PROIECT**

**Zone sensibile**

a.Justificarea necesității realizării proiectului ținând cont și de situarea în vecinătatea ariei naturale protejate ROSCI0364 ”Râul Moldova între Tupilați și Roman”.

b. Modalitatea de realizare a proiectului cu prezentarea următoarelor aspecte:

- distanța între limita iazului și aria naturală protejată cu indicarea vulnerabilităților ce apar în timpul realizării construcției;

- modalitatea de realizare a accesului la luciu de apă ținând cont că adâncimea maximă a săpăturii este de 8,3 m și de panta taluzului de 1:1,5;

- modalitatea de realizare a accesului pe amplasament din considerentul că în vecinătatea acestuia se găsesc terenuri sensibile:

* canal de irigații (pentru traversarea acestuia trebuie prezentat acceptul **Agenţiei Naţionale de Îmbunătăţiri Funciare – Filiala Teritorială de Îmbunătăţiri Funciare Moldova Nord – Unitatea de Administrare Neamţ**,cu sediul în judeţul Neamţ, Piatra Neamţ, str. Alexandru cel Bun, nr. 15, telefon 0233 /222252);
* aria naturală protejată ROSCI0364 ”Râul Moldova între Tupilați și Roman” (se va prezenta punctul de vedere al custodelui, A.N.A.N.P. – Serviciul Teritorial Neamț, Piatra Neamț, str. Cuejdi, nr. 1B - Mall Forum Center, et. V, telefon 0755 /206496) – considerăm că accesul auto și cu utilaje prin capătul aval trebuie analizat de custode;

- diferența între cota terenului natural, cota inferioară a iazului, cota nivelului apei în iaz identificată a se realiza la NNR, cota inferioară a canalului de irigație din vecinătate și cota talvegului râului Moldova în zonă; se vor prezenta:

* Profil transversal prin lucrare cu evidențierea cotei teren natural, cotelor treptelor de excavație, cotă inferioară iaz și cotă talveg;
* Profil longitudinal prin lucrare cu evidențierea cotei teren natural, cotei inferioare iaz, cotei inferioare canal de irigații;

Precizăm că prin talvegul râului înțelegem linia adâncimilor maxime ale albiei minore din profilele transversale succesive.

c. Măsuri concrete de reducere a impactului pe termen scurt, mediu și lung și calendarul implementării și monitorizării măsurilor de reducere.

Se va prezenta prognoza impactului asupra mediului a lucrărilor proiectate.

**Etapa pregătitoare**

 Identificarea zonelor de amenajare a drumului de acces spre /de la perimetru cu descrierea protejării zonelor limitofe împotriva zgomotului și emi-

siilor de noxe.

**Etapa construcției**

 Informații privind poluanții fizico – chimici, emisiile de zgomot, vibrații și alte surse de disconfort care pot afecta mediul în perioada de extracție agregate minerale, inclusiv din instalații și echipamente mobile și staționare.

 Descrierea aspectelor privind posibila afectare a populației, faunei, florei, solului, bunurilor materiale, peisajului, efecte directe și indirecte, secundare, cumulative, pe termen scurt, mediu și lung, permanente si temporare.

 Includerea datelor tehnice privind realizare foraje de monitorizare a nivelui apei freatice și descrierea indicatorilor necesari a fi analizați conform prevederilor legale în vigoare (periodicitatea propusă pentru efectuarea observațiilor)

**2. AMPLASARE PROIECT**

 Se va ține cont de problemele prezentate la capitolul 1. CARACTERISTICI PROIECT - Zone sensibile.

**3. ALTE CERINȚE**

 Raportul privind impactul asupra mediului trebuie să aibă la bază cele mai recente date științifice din teren, să conțină CV – urile persoanelor implicate, certificarea ca Evaluator a impactului asupra mediului și Evaluator a impactului asupra corpurilor de apă.

 Raportul privind impactul asupra mediului va conține și concluziile Studiului de evaluare a impactului asupra corpurilor de apă, aprobat de A.B.A. Siret Bacău.

 Responsabilitatea privind corectitudinea informațiilor furnizate în cadrul procedurii de evaluare a impactului asupra mediului aparține titularului proiectului, iar responsabilitatea privind calitatea informațiilor /studiilor /rapoartelor, aparține experților atestați conform prevederilor Legii nr. 292 /2018, privind impactul anumitor proiecte publice și private asupra mediului, art. 12 (8).

 Precizăm că urmare analizării Raportului privind impactul asupra mediului pot apărea solicitări privind completarea acestuia cu informații suplimentare, necuprinse în Îndrumarul sus-menționat.

**Cu deosebită considerație,**

**Director Executiv,**

**Iulian JUGAN**

**Responsabil reglementări,**

**Șef Serviciu A.A.A.**

**Monica ISOPESCU**

**Întocmit,**

**Liviu JIGĂU**